ทำให้เขาหันมาสนใจคุณ เริ่มต้นความสัมพันธ์ ประคองความรักให้ยั่งยืน
ก่อนอื่นเลยนะ หนุ่มชาวราศีเมษเนี่ย เป็นราศีที่ทั้งเร่าร้อน เซ็กซี่ และมีความปรารถนาอันแรงกล้า หากอารมณ์กลัดมัน อันเก็บงำไว้ไม่อยู่ของคุณ ถูกเก็บกดเอาไว้ด้วยความยับยั้งชั่งใจและความหวาดหวั่นแล้วล่ะก็ หนุ่มชาวราศีเมษของคุณ จะหมดความสนใจได้ง่ายๆ ดังนั้น คุณต้องโปรยเสน่ห์อย่างต่อเนื่อง มันเป็นเหมือนเรื่องสนุกสนานและการรับประกันถึงความรื่นรมย์ของชีวิต สำหรับหนุ่มชาวราศีเมษเลยทีเดียว ในหัวของพวกเขาน่ะ เรื่องแบบนี้มีส่วนทำให้ชีวิตน่าอยู่มากขึ้น หว่านเสน่ห์เท่าที่คุณมี ปล่อยออกไปให้หมด ไม่ว่าจะทางร่างกาย สายตา และ ด้วยคารมของคุณ หากต้องการกระตุ้นเขามากขึ้น คุณควรใช้ภาษาแบบสองแง่สองง่าม เพราะหนุ่มชาวราศีเมษจะชอบผู้หญิงที่ฉลาดและทำให้เขาครุ่นคิดได้ตลอดเวลา หนุ่มชาวราศีเมษมักจะใส่ใจในรูปร่างและท่าทางของตนเองมาก รวมถึงลักษณะดังกล่าวของผู้อื่นด้วย หากคุณอยากทำให้เขาพอใจในจุดนี้ ก็จงใช้ภาษากายเชื้อเชิญเขา เวลาเดินผ่านเขา แกล้งเอาตัวไปถูกับหลัง เล่นไรผมที่ต้นคอเขา หรือจะแกล้งเอาส้นเท้าไปชนขาของเขาก็ได้ เขาชอบความท้าทายในแบบที่เดาไม่ออก อย่างไรก็ตาม หนุ่มชาวราศีเมษชอบผู้หญิงฉลาด พวกเขาเต็มไปด้วยความปรารถนา ชอบความตื่นเต้นและแปลกใหม่เสมอ หากคุณสามารถดึงดูดความสนใจของเขาได้ในหลายๆ ด้าน (สติปัญญา อารมณ์ ฯลฯ) พวกเขาจะยิ่งทึ่งและหลงใหลในตัวคุณ หนุ่มชาวราศีเมษส่วนใหญ่ มักถูกดึงดูดโดยผู้หญิงที่มีลักษณะความเป็นเพศหญิงชัดเจน พวกเขาอยากจะใช้เวลาร่วมกับผู้หญิงที่ตนเองได้ดูแลหาเลี้ยง และมีความโหยหาต้องการเขา เหมือนสาวน้อยผู้คอยการช่วยเหลือ อาจจะแปลกอยู่สักหน่อย แต่การแต่งตัวก็ทำให้เขาเกิดความรู้สึกดังกล่าวได้ แค่ชุดเดรสและกระโปรงก็ทำให้เขามองแบบผู้หญิงจ๋าๆ ได้แล้ว แถมยังอาจดูมีคลาสได้อีกด้วย ด้วยเหตุที่หนุ่มชาวราศีเมษมักมีอารมณ์วาบหวาม คุณควรที่จะมีกลิ่นกายหอมหวนด้วย คุณต้องรู้จักดึงดูดเขาในทุกประสาทสัมผัส ผิวนุ่มน่าสัมผัส กลิ่นเย้ายวนรัญจวนใจ รูปลักษณ์โค้งเว้าเป็นสาวเต็มตัวน่ามอง ฯลฯ ทำให้หัวใจเขาปั่นป่วนตลอด 24 ชม. มาพูดกันตรงๆ เลยดีกว่า หนุ่มชาวราศีเมษมักจะหลงตัวเองสักหน่อย พวกเขามักจะสนใจและหมกมุ่นอยู่แต่กับตัวเอง ดังนั้น หากคุณต้องการเข้าไปอยู่ในใจเขา คุณก็ต้องเล่นตามกติกา กล่ามสรรเสริญเขาในเรื่องที่เขาเห็นสมควร เขาจะมองว่า คุณมีรสนิยมและตาถึง นิสัยแบบนี้อาจจะยากในการปรับตัวเข้าหาเขาสักหน่อย แต่จงตระหนักว่า มันเป็นบุคลิกภาพในแบบของเขาและเป็นสไตล์ของเขาด้วย บางคนมองว่ามันน่ารัก ในขณะที่บางคนอาจมองว่าน่าหงุดหงิด แต่หากคุณมองเป็นแบบแรกได้ เขาก็จะรักคุณตอบแน่นอน หนุ่มชาวราศีเมษชอบคนที่มีบุคลิกชัดเจน เพื่อเอามาสมดุลกับแรงผลักดันและกระตือรือร้นในการใช้ชีวิตของเขา แม้ว่าเขาอาจจะต้องการผู้หญิงที่โหยหาความช่วยเหลือจากเขา เขาก็ต้องการให้เธอมีความมั่นใจในระดับหนึ่งด้วย แน่นอนว่า มันอาจฟังดูขัดแย้ง แต่ก็ทำได้ไม่ยาก แสดงให้เขาเห็นว่า คุณก็รักตัวเองเหมือนกัน แล้วเขาจะหมดข้อโต้แย้งใดๆ ไม่มีใครกล้าแย้งคุณในจุดนี้แน่นอน  การที่คุณเทิดทูนและทอดสะพานให้เขา ไม่ได้หมายความว่า คุณจะมั่นใจในเรื่องเหล่านั้นไม่ได้ ตรงกันข้าม การทำสิ่งเหล่านั้นเป็นการแสดงให้เขาเห็นว่า คุณรู้ตัวดีว่ากำลังทำอะไรอยู่ และก็เต็มใจที่จะเป็นฝ่ายคล้อยตามผู้อื่น นอกจากมั่นใจแล้ว หนุ่มชาวราศีเมษชอบผู้หญิงที่ฉลาดด้วย เขาต้องการคนที่สามารถไหลไปตามน้ำได้เสมอ หนุ่มชาวราศีเมษไม่ชอบความน่าเบื่อ (หรือไม่เอาจริงเอาจัง) พวกเขาต้องการความบันเทิงเสมอ และความฉลาดจะช่วยคุณได้   ออกไปล่าหนุ่มชาวราศีเมษเลย พวกเขาชอบที่จะได้รับความสนใจ โดยเฉพาะหากคุณทำมันแบบเนียนๆ และยิ้มเข้าไว้ อย่าเอาแต่บรรยายเกี่ยวกับตัวเขา จงสอดแทรกมุกตลกและพูดให้น่าติดตาม พูดสั้นๆ ก็คือ เป็นตัวของตัวเอง ราศีเมษ สิงห์ และธนู ทั้งหมดคือ ราศี "ธาตุไฟ" ก็อย่างที่คุณรู้นั่นล่ะ ไฟย่อมหมายถึง ความกระตือรือร้น ความอลังการ ไม่มีอะไรมาหยุดเขาได้ พวกเขามักเป็นตัวของตัวเอง มั่นใจ เซ็กซี่ และมีความคิดสร้างสรรค์อย่างล้นเหลือ หนุ่มชาวราศีเมษก็เป็นเช่นนั้นแล ข้อเสียของพวกเขา คือ พวกเขามีบุคลิกแข็งกร้าว และอาจดูเหมือนพวกชอบชี้นิ้วสั่ง เมื่อคนธาตุไฟมีอาการพลุ่งพล่าน คุณจำเป็นต้องถอยห่างออกมาก่อนที่จะ "ถูกเผา" แต่หากคุณคิดว่ารับมือได้ ก็ปล่อยให้มันเผาไป ปล่อยให้หนุ่มชาวราศีเมษของคุณคิดว่า เขากำลังเล่นเกมส์ไล่ล่า โดยมีคุณเป็นเหยื่ออันแสนหวาน หนุ่มชาวราศีเมษมีนิสัยแบบนี้อยู่แล้ว และพวกเขาชอบที่จะไล่ตามสาวๆ เหมือนวัฒนธรรมดั้งเดิมมากกว่า ดังนั้น อย่าใจง่ายกับเขามากนัก รู้จักหาความสุขจากการเป็นเป้าหมายของเขาไปสักพัก ก่อนที่จะค่อยๆ ตกอยู่ในวงล้อมของเขา นี่คือกลยุทธที่ดีที่สุด ในการจับหนุ่มชาวราศีเมษให้อยู่หมัด รู้จักสนุกกับเกมส์ไล่ล่าไปก่อน ปล่อยให้เขาคิดว่าเขาฉลาดกว่าคุณไป แต่อย่าทำตัวเป็นเหยื่อที่หนีหายไป จนเขาตามหาไม่เจอล่ะ ขอแค่ออกห่างให้ไกลเกินกว่าที่เขาจะเอื้อมถึงก็พอ ปล่อยให้เขาคิดว่าเข้าใกล้เป้าหมายไปทีละคืบ และกำลังจับได้แล้ว หากเขาไม่เห็นความคืบหน้าใดๆ เขาจะไปสนใจหนูตัวอื่นแทนนะ หนุ่มชาวราศีเมษชอบผู้หญิงที่กล้าท้าทายความคิดของเขา อย่ากลัวที่จะถกเถียงบางเรื่อง ให้เขารู้สึกเพลิดเพลินสมองบ้าง เมื่อนั้น เขาจะทึ่งคุณ ในแบบเดียวกับที่คุณทึ่งเขา  อย่างไรก็ดี คุณควรรอบคอบสักนิด เพราะหนุ่มชาวราศีเมษชอบที่จะเป็นผู้นำ หากคุณทำให้เขารู้ว่า เขาเป็นฝ่ายผิด เขาอาจจะรู้สึกถูกหยามเกียรติชาย และอาจจะไม่อยากข้องเกี่ยวกับคุณ ดังนั้น ยอมตามเขาไป เห็นด้วยในสิ่งที่ไม่เห็นด้วย บอกเขาว่าเขาพูดถูกและทำให้คุณคล้อยตามไปด้วยได้ เขาอาจจะชอบถกเถียง แต่เขาชอบที่จะชนะเหมือนกัน ไม่มีที่ว่างสำหรับความน่าเบื่อในชีวิตของหนุ่มชาวราศีเมษ ทันทีที่พวกเขาเบื่อ พวกเขาจะไปที่อื่นเพื่อหาความตื่นเต้นและพึงพอใจ จงออกไปผจญภัย ด้วยการนัดเดทกับเขาแบบแปลกๆ และหลุดโลกกว่าแค่อาหารค่ำธรรมดา ไปสวนสนุก ทำกิจกรรมกลางแจ้ง เดินป่าเขา ออกทริปแบบกะทันหัน ทำชีวิตให้มีรสชาติ  นี่ไม่ใช่แค่คำแนะนำที่ดีสำหรับหนุ่มชาวราศีเมษเท่านั้น แต่คนอื่นๆ ก็เอาไปใช้ได้ด้วย เคยมีการทดลองที่เรียกว่า Capilano Bridge Experiment ซึ่งได้ผลสรุปออกมาเป็นทฤษฎีที่เรียกว่า "การเข้าใจสิ่งกระตุ้นผิด" มันบ่งบอกว่า เวลาที่คนเราถูกกระตุ้นให้เกิดความหวาดเสียว ถ้าเราหาสาเหตุไม่ได้ว่าเพราะอะไร เราจะเหมาเอาว่า มันเป็นความรู้สึกวาบหวามเวลาได้อยู่ใกล้ชิดกับคนรักที่เซ็กซี่ของเราเอง หนุ่มชาวราศีเมษ (รวมถึงพวกธาตุไฟทั้งหลายด้วย) มักจะมีบุคลิกภาพบางอย่างที่หลายๆ คนมองว่า เกินจะรับไหว พวกเขามักเห็นแก่ตัว ขี้หึง อารมณ์ร้อน ทำตัวเป็นเด็ก และอารมณ์แปรปรวน เวลาที่พวกเขาแสดงอาการเหล่านี้ออกมา คุณควรใจเย็นๆ และอย่าถือสาเกินไป หากพวกเขาแสดงความรู้สึกใดๆ กับคุณ แสดงว่าพวกเขาใส่ใจคุณ  อย่างไรก็ตาม หนุ่มชาวราศีเมษย่อมมีคุณลักษณะด้านบวกด้วย (ไม่งั้น คุณคงไม่ถูกดึงดูดเข้าหาเขาแต่แรกหรอก) พวกเขามีแรงผลักดันตัวเอง มั่นใจ ดูมีบารมี ฉลาด และเป็นคนอารมณ์วาบหวาม การที่คุณลักษณะด้านที่ไม่ค่อยดีของพวกเขาดูเด่นชัดกว่า เป็นเพราะพวกเขามีภาพลักษณ์ภายนอกแข็งกร้าวเท่านั้นเอง หนุ่มชาวราศีเมษชอบความตื่นเต้นจากการล่าเหยื่อ ทำให้ยากที่จะคอยกระตุ้นให้เขาสนใจคุณนานเกินกว่าระยะแรกๆ แต่หากคุณมีชั้นเชิงมากพอ มันก็เป็นไปได้ แค่อย่าเปิดเผยให้เขาเห็นตัวตนคุณในทุกด้านตั้งแต่เริ่มจีบก็พอ หัดอ่อยเหยื่อให้เขารู้สึกว่า คุณมีค่าให้ค้นหามากกว่าที่เห็น และน่าได้มาครอบครองต่อไป  ด้วยเหตุนี้ มันจึงสำคัญที่คุณต้องเป็นตัวของตัวเองเข้าไว้ ทำตามความสนใจของตนเอง โดยไม่จำเป็นต้องมีเขาอยู่ด้วย จะช่วยให้เขารู้สึกมีอะไรบางอย่างให้น่าครอบครองบ้าง ซึ่งก็คือการได้เข้าถึงตัวตนของคุณมากขึ้นนั่นเอง หนุ่มชาวราศีเมษไม่ชอบที่จะอ่านใจแฟนออกอย่างทะลุปรุโปร่ง ยังจำได้ไหมว่า "หนุ่มชาวราศีเมษเกลียดความน่าเบื่อ" จดจำไว้ให้มั่นและพยายามทำตัวให้น่าตื่นเต้น รวมถึงเป็นผู้หญิงเกเรบ้างในบางครั้ง หากคุณทำตัวเช่นนั้นได้ มันก็จะเข้าตำราผีเห็นผี จงทำ “กิจกรรมมันส์ๆ” แบบปัจจุบันทันด่วนกับเขาดูบ้าง และบอกพวกเขาว่า เรื่องนั้นมันเป็นเหมือน "ยาโด๊ปพลัง" สำหรับคุณ เขาจะติดใจคุณไปอีกนานเลยทีเดียว นอกจากพฤติกรรมทางเพศในลักษณะเร่งด่วนแล้ว วิถีชีวิตโดยรวมของคุณก็ควรน่าตื่นเต้นไม่แพ้กัน การมอบของขวัญหรือไปเที่ยวกันแบบไม่ทันตั้งตัว และการเปลี่ยนแผนแบบเร่งด่วน จะทำให้หนุ่มชาวราศีเมษไหลตามน้ำไปกับคุณเอง พวกเขาจะตั้งตาคอยทั้งวันว่า คุณจะมีอะไรมานำเสนออีกบ้าง ระหว่างที่คุณเอาแต่ปรนเปรอหนุ่มชาวราศีเมษ ด้วยมารยาโรแมนติกต่างๆ นานาอยู่นี้ อย่าลืมใส่ใจรายละเอียดเกี่ยวกับตัวเขาด้วยล่ะ เขาจะชอบมากหากคุณจดจำความเห็นของเขา เกี่ยวกับภาพยนตร์ที่ไปดูด้วยกันมาตั้งแต่เมื่อสามเดือนที่แล้วได้ มันถือเป็นการเอาใจในขั้นสุดยอดแล้ว ซึ่งเรื่องเล็กๆ เช่นนี้ แต่มันกลับมีความหมายกับเขามากกว่าสิ่งใดในโลกเลย มันเป็นเรื่องของความต้องการเป็นที่สนใจและยกย่องจากผู้อื่น แม้ว่าหนุ่มชาวราศีเมษจะดูเหมือนไม่ต้องการใคร และไม่ต้องการอะไรก็ตาม ที่จริงแล้วไม่ได้เป็นเช่นนั้นหรอก หนุ่มชาวราศีเมษยังคงต้องการผู้อื่น และอยากให้คนอื่นๆ สนใจและคล้อยตามเขาอยู่เสมอ การแสดงให้เขาเห็นว่าคุณใส่ใจรายละเอียดเกี่ยวกับตัวเขาได้อย่างเหลือเชื่อ เป็นการสื่อให้เขารู้ว่า คุณพร้อมเคียงข้างและมอบสิ่งที่เขาต้องการให้เสมอ หนุ่มชาวราศีเมษเป็นราศีธาตุไฟ ซึ่งต้องการอิสรภาพในการปลดปล่อยพลังอำนาจส่วนตัว หากคุณพยายามที่จะควบคุมเขา เขาจะยิ่งพยศเข้าไปใหญ่ เขาให้ความทะนุถนอมต่ออิสรภาพและอยู่ได้เพราะสิ่งนี้ ดังนั้น จึงสำคัญมากที่คุณต้องไม่เกาะแกะเขา ขอแค่วางใจและปล่อยให้เขาใช้ชีวิตของตนเองไปก็พอ หนุ่มชาวราศีเมษต้องการคู่ครองที่มีชีวิตเป็นของตัวเอง หากคุณเริ่มเกาะแกะชีวิตเขาเมื่อไรล่ะก็ คุณจะเป็นเหมือนภาระของเขา จงมั่นใจเวลาที่คบหากับใครๆ มันเป็นคุณลักษณะที่เซ็กซี่ที่สุดเลยก็ว่าได้ หนุ่มชาวราศีเมษเต็มไปด้วยชีวิตชีวาและคาดหวังสิ่งเดียวกันในตัวคนรักด้วย คุณไม่มีทางเลือกอื่นในการปรับตัวเข้าหาเขาหรอก เขาเอาแต่เดินหน้า เดินหน้า และเดินหน้าไปเรื่อยๆ ดังนั้น หากอยากเข้าตากรรมการ คุณก็ต้องรู้จักทำตัวเป็นกระต่ายสาวผู้ร่าเริงด้วย ดังนั้น จงรู้จักหาความตื่นเต้นให้ชีวิตบ้าง สุดท้ายแล้ว คุณก็มีเพียงชีวิตเดียวให้ใช้ อย่ากลัวที่จะแสดงอารมณ์ออกมา หนุ่มชาวราศีเมษอยู่ได้ด้วยสิ่งเร้าทั้งทางกายและใจ หากเขาทำอะไรให้คุณตื่นเต้นล่ะก็ พยายามประกาศออกมาให้ชัดเจน เวลาที่หนุ่มชาวราศีเมษต้องการสื่อให้คุณรู้ว่า พวกเขาใส่ใจคุณมากเพียงใด ก็อย่าลืมออกปฏิกิริยาท่าทางให้เขารับรู้อย่าง แจ่มแจ้งไปเลย ท้ายที่สุดแล้ว หนุ่มชาวราศีเมษก็เป็นผู้ชายที่อยากจะเอาใจและเป็นผู้ชายที่คุณใฝ่ฝันให้ได้ เขารู้สึกว่าตนเองคู่ควร ดังนั้น คุณอย่าไปขัดคอเขา แม้ว่าเขาอาจจะเป็นสุภาพบุรุษแบบสมัยเก่าไปหน่อย ก็ยังดีกว่าไม่มีให้เห็นเลยในปัจจุบัน ปล่อยให้เขาแสดงด้านนั้นออกมาอย่างเต็มที่ จงทำให้เขารู้สึกเป็นที่ต้องการอยู่เสมอ แล้วเขาจะหนีไปไหนได้ ปล่อยให้ตนเองอ่อนไหวไปกับเขาบ้าง แม้ว่าบางทีเขาอาจอารมณ์แปรปรวน พลุ่งพล่าน และรักอิสระมาก จนยากที่จะควบคุม การที่คุณกล้าแสดงตัวตนภายในของตัวเอง จะช่วยให้เขากล้าแสดงตัวตนภายในของตัวเองมากขึ้นด้วย เขาชอบที่จะเห็นด้านที่อ่อนไหวและเป็นเอกลักษณ์ของคุณ และยังชอบที่คุณวางใจเขามากพอที่จะแสดงมันออกมาด้วย
หว่านเสน่ห์. ใช้ภาษากาย. แต่งตัวให้เป็นผู้หญิงจ๋าๆ. ยกย่องเขา. จงมั่นใจ. จงฉลาด. ตระหนักว่า ราศีเมษ คือ ธาตุไฟ. เล่นตัวสักนิด เหมือนแมวไล่จับหนู. ดึงความสนใจด้วยการถกเถียงกับเขา. ทำตัวเป็นนักผจญภัย. ยอมรับข้อดีและเสีย. อ่อยเหยื่อให้เขาน้ำลายหก. ตื่นเต้นเข้าไว้ และร้ายให้เป็น. สังเกตรายละเอียด. อย่าเกาะแกะเขามากเกินไป. จงกระตือรือล้นและบ้าพลัง. ทำให้เขารู้สึกเหมือนอัศวินม้าขาว.
https://www.wikihow.com/Get-an-Aries-Man https://www.wikihow.com/Get-an-Aries-Man https://www.wikihow.com/Get-an-Aries-Man
Getting Him to Notice You Beginning a Relationship Making It Last